Naros prefektūra

Naros prefektūra () – Japonijos prefektūra, įsikūrusi Kansajaus regione, Honšiū saloje. Sostinė – Nara.

Istorija 

Istoriškai dabartinė Naros prefektūra buvo žinoma kaip Jamato žemė.

Geografija 

Naros prefektūra įsikūrusi Kansajaus regione, pačiame Kijo pusiasalio viduryje. Prefektūra neturi priėjimo prie jūros. Šiaurėje ribojasi su Kioto prefektūra, vakaruose – su Osakos bei Vakajamos prefektūromis ir rytuose – su Mijės prefektūra. Naros prefektūra iš šiaurės į pietus ištįsusi 103,6 km, o iš vakarų į rytus – 78,5 km.

Prefektūroje pilna kalnų. Iš tiesų tik 851 km² teritorijos (23 % viso prefektūros ploto) yra tinkama gyventi.

Miestai 
Naros prefektūroje yra 12 miestų:
 Godžis
 Gosė
 Ikoma
 Kašiba
 Kašihara
 Kacuragis
 Nara (sostinė)
 Sakurajus
 Tenris
 Uda
 Jamatokorijama
 Jamatotakada

Miesteliai ir kaimai 

Pateikti miesteliai ir kaimai kiekvienoje apskrityje:

Miestų, miestelių ir kaimų susijungimai 

Nuo 2004 m. spalio 1 d.
 2004 m. spalio 1 d. Kitakacuragio apskrityje buvę Šindžio ir Taimos miesteliai buvo sujungti į naują – Kacuragio miestą.
 2005 m. balandžio 1 d., Cugės ir Cukigasės kaimai buvo prijungti prie Naros miesto. Taip pat buvo panaikinta Soekamio apskritis.
 2005 m. rugsėjo 25 d. Oto ir Nišijošino kaimai, buvę Jošino apskrityje buvo prijungti prie Godžio miesto.
 2006 m. sausio 1 d., Haibaros, Oudos ir Utano miesteliai bei Muro kaimas (visi – Udos apskrities) buvo sujungti į naują Udos miestą.

Klimatas ir gamta 

Naros prefektūroje šilta visus metus, tačiau labai skiriasi prefektūros šiaurės vakarų, kur vyrauja lygumos ir likusios kalnuotos prefektūros dalies klimatas.

Šiaurės vakaruose klimatas pereinamasis, pasižymintis dienos ir nakties temperatūrų kaita ir nemaža vasaros bei žiemos temperatūrų amplitude. Žiemą čia paprastai būna 3–5 °C, vasarą – 25–28 °C temperatūra.

Likusioje prefektūros dalyje klimatas gerokai atšiauresnis: žiemą čia nukrinta iki daugiau nei −5 °C, o vasaros pasižymi didžiulėmis liūtimis. Tai pati lietingiausia zona Japonijoje – per metus čia iškrenta net 5000–6000 mm kritulių.

Turizmas 
Naros prefektūroje išlikę daugybė šintoistų ir budistų šventyklų bei kofun – megalitinių antkapių, kurie pritraukia daugybę turistų.

Pasaulinio paveldo vietos 

Naros mieste esančios Todai-dži, Kofuku-dži, Gongo-dži, Jakuši-dži, Tošiodai-dži budistinės šventyklos, Kasuga šintoistinė šventykla su ją supančiu mišku ir Heidžio rūmai yra įtraukti į pasaulio paveldo sąrašą kaip Istoriniai senosios Naros paminklai.

Budistų šventyklos 
 Horiū-dži (法隆寺)
 Hoki-dži (法起寺)
 Todai-dži (東大寺)
 Kofuku-dži (興福寺)
 Gango-dži (元興寺)
 Jakuši-dži (薬師寺)
 Tōšiōdai-dži (唐招提寺)
 Asuka-dera (飛鳥寺)
 Hase-dera (長谷寺)
 Horin-dži (法輪寺)
 Ominesan Riusen-dži (大峯山龍泉寺)
 Saidai-dži (西大寺)
 Pietų Hoke-dži (南法華寺)
 Čiūgū-dži (中宮寺)

Kofun 
 Išibutai Kofun (石舞台古墳)
 Kitora Kofun (キトラ古墳)
 Takamacuzuka Kofun (高松塚古墳)
 Hašinaka Kofun (箸墓古墳)

Šintoistų šventyklos 
 Kasugos šventykla (春日大社)
 Isonokamio šventykla (石上神宮)
 Kašiharos šventykla (橿原神宮)
 Dandzano šventykla (談山神社)
 Omivos šventykla (大神神社)
 Ojamato šventykla (大和神社)

Kita 

 Heidžio rūmų liekanos (平城宮跡)
 Šioso-in (正倉院)
 Naros parkas

Nuorodos 

 Oficiali Naros prefektūros internetinė svetainė
 Horyu-ji budizmo paminklai (UNESCO)
 Senovės Naros istoriniai paminklai (UNESCO)
 Šventos vietos Kiji kalnyne (UNESCO)
 Naros prefektūros žemėlapis 
 Naros šventyklų ir šventovių nuotraukos
 Naros turistų informacijos centras 
 1300-osios Naros Heidžio-kio sostinės metinės